Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8608

c) Az 5. cikk helyébe a következő szöveg lép: „5. cikk Az Európai Közösségek Hivatalos Lapját a tizenegy hivatalos nyelven kell közzétenni.” 2004/60/II. szám II. MELLÉKLET A csatlakozási okmány 30. cikkében hivatkozott lista I. KERESKEDELEMPOLITIKA 1. 394 R 0517: A Tanács 1994. március 7-i 517/94/EK rendelete egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások, vagy egyéb különleges közösségi importszabályozás hatálya alá nem tartozó behozatalának közös szabályairól (HL L 67. szám, 1994.3.10., 1. o.). A III. mellékletet ki kell egészíteni azoknak a termékeknek a feltüntetésével, amelyek a II. mellékletben nem szereplő országokból származnak, és amelyek szabad forgalomba bocsátására az új tagállamokban 1993. december 31-én hatályban levő mennyiségi korlátozások vonatkoztak. Ebből következően a 2. cikk (1) bekezdésének harmadik francia bekezdésében szereplő „a 288/82/EGK rendelet alapján” el kell hagyni. Svédország: Szükség esetén a III. B, IV. és VI. mellékletben foglalt táblázatokat úgy kell kiigazítani, hogy azok a svédországi kereskedelem jelenlegi szerkezetét figyelembe vevő új mennyiségi korlátozásokat tüntessék fel. Ausztria és Finnország: Szükség esetén a III B., IV. és VI. mellékletben foglalt táblázatokat úgy kell kiigazítani, hogy azok az Ausztria és Finnország csatlakozását figyelembe vevő új mennyiségi korlátozásokat tüntessék fel új mennyiségi korlátozásokat tüntessék fel. 2. 392 R 3951: A Tanács 1992. december 29-i 3951/92/EGK rendelete a Tajvanról származó egyes textilipari termékek behozatalára vonatkozó szabályokról (HL L 405. szám, 1992.12.31., 6. o.), az alábbi módosítással: – 394 R 217: A Tanács 1994. január 24-i 217/94/EK rendelete (HL L 28. szám, 1994.2.2., 1. o.). Svédország: Szükség esetén a II. mellékletben foglalt táblázatokat úgy kell kiigazítani, hogy azok a svédországi kereskedelem jelenlegi szerkezetét figyelembe vevő új mennyiségi korlátozásokat tüntessék fel. Ausztria és Finnország: Szükség esetén a II. mellékletben foglalt táblázatokat úgy kell kiigazítani, hogy azok az Ausztria és Finnország csatlakozását figyelembe vevő új mennyiségi korlátozásokat tüntessék fel új mennyiségi korlátozásokat tüntessék fel. II. HALÁSZAT 1. 392 R 3759: A Tanács 1992. december 17-i 3759/92/EGK rendelete (HL L 388. szám, 1992.12.31., 1. o.). Az e rendeletnek az I. és VI. mellékletbe új fajok felvétele céljából való módosítását az átmeneti időszakban a Bizottság javaslata alapján el kell végezni az Unió tagállamai és a csatlakozó államok által szolgáltatott adatok alapján. Az 5. cikket az átmeneti időszakban a Bizottság javaslata alapján módosítani kell annak érdekében, hogy a tagállamok felhatalmazást kapjanak a termelői szervezetek kizárólagos alapon való elismerésére. 2. 393 R 2210: A Bizottság 1993. július 26-i 2210/93/EGK rendelete a halászati és akvakultúra-termékek piacának közös szervezéséhez kapcsolódó tájékoztatásról (HL L 197. szám, 1993.8.6., 8. o.). A reprezentatív piacok és kikötők jegyzékét a csatlakozást megelőzően kell összeállítani a megfelelő eljárással összhangban megfelelően. 2004/60/II. szám III. MELLÉKLET IV. MELLÉKLET V. MELLÉKLET VI. MELLÉKLET A csatlakozási okmány 73., 97. és 126. cikkében hivatkozott lista VÁMJOGSZABÁLYOK Az 1992. október 12-i 2913/92/EGK tanácsi rendelet (HL L 302. szám, 1992.10.19.) és az 1993. december 21-i 3665/93/EGK bizottsági rendelet (HL L 335. szám, 1993.12.31) által módosított 1993. július 2-i 2454/93/EGK bizottsági rendelet (HL L 253. szám, 1993.10.11.), valamint a Közösség által kötött preferenciális megállapodások származási jegyzőkönyvei: Az alábbi rendelkezések sérelme nélkül ezeket a közösségi jogszabályokat a csatlakozás időpontjától alkalmazni kell az új tagállamokra. 1. A tanácsi rendelet áruk származásáról szóló 22–27. cikke és az 1993. december 21-i 3665/93/EGK bizottsági rendelet (HL L 335. szám, 1993.12.31.) által módosított bizottsági rendeletnek áruk származásáról szóló 35–140. cikke, valamint a Közösség által kötött preferenciális megállapodások származási jegyzőkönyvei:

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes